Babelscape/SREDFM huggingface dataset:
Κόλπος της Καλιφόρνιας

thumb|250px
Ο Κόλπος της Καλιφόρνιας (ισπανικά: Golfo de California) επίσης γνωστός ως Θάλασσα του Κορτές (ισπανικά: Mar de Cortés) είναι κόλπος του Ειρηνικού Ωκεανού ανάμεσα στην Χερσόνησο Μπάχα Καλιφόρνια και το ηπειρωτικό Μεξικού. Τα νερά του κόλπου βρέχουν τις ακτές των μεξικάνικων πολιτειών Μπάχα Καλιφόρνια, Μπάχα Καλιφόρνια Σουρ, Σονόρα και Σιναλόα. Η επιφάνεια του κόλπου είναι περίπου 160.000 χλμ² και έχει μήκος περίπου 1.100 χιλιόμετρα.

Στον κόλπο της Καλιφόρνιας βρίσκεται δύο μεγάλα νησιά - Άνχελ ντε λα Γκουάρντα και Τιμπουρόν, μαζί με μερικά μικρότερα.

Κατηγορία:Κόλποι
Κατηγορία:Ειρηνικός Ωκεανός
Apple Music

Το Apple Music είναι μια υπηρεσία music streaming, που αναπτύχθηκε από την Apple Inc. Οι χρήστες επιλέγουν μουσική για να κάνουν streaming στη συσκευή τους on-demand, ή να δουν και να ακούσουν τα υπάρχοντα κομμάτια που έχουν στο κινητό τους, σε λίστες αναπαραγωγής. Η υπηρεσία περιλαμβάνει επίσης το ραδιοφωνικό σταθμό Beats 1,από τον DJ Zane Lowe, που μεταδίδει ζωντανά σε πάνω από 100 χώρες, 24 ώρες την ημέρα, και το blog platform Connect, που επιτρέπει σε καλλιτέχνες να μοιραστούν τις  φωτογραφίες, βίντεο, και κομμάτια με συνδρομητές. Η υπηρεσία είχε ανακοινωθεί στις 8 Ιουνίου του 2015, και ξεκίνησε στις 30Ιουνίουσότερες από 100 χώρες σε όλο τον κόσμο. Νέοι συνδρομητές παίρνουν 3 μήνες δωρέαν δοκιμη

Τον Απρίλιο του 2016, το Apple Music υπέρβει τα 13 εκατομμύρια συνδρομητές.
εναλλ.= Apple Music is available in over 100 countries|μικρογραφία|300x300εσ|Παγκόσμια διαθεσιμότητα του Apple Music
YouTube Premium

μικρογραφία|281x281εσ|Το λογότυπο του Youtube Premium|εναλλ.=
Το YouTube Premium (πρώην YouTube Red) είναι μια μηνιαία συνδρομητική υπηρεσία επί πληρωμή από το YouTube, αποκλειστικά για τους χρήστες στις Ηνωμένες Πολιτείες, την Αυστραλία, τη Νέα Ζηλανδία, στη Νότιο Κορέα και, πρόσφατα, σε ορισμένες χώρες της Ευρώπης.

Αρχικά ξεκίνησε τον Νοέμβριο του 2014, προσφέροντας μόνο δωρεάν streaming μουσικής και μουσικά βίντεο από τη συμμετοχή δισκογραφικών εταιρειών στο YouTube και το Google Play Music. Η υπηρεσία είχε αναθεωρηθεί και ξανάρχισε  στις 28 Οκτωβρίου 2015, επεκτείνοντας το πεδίο εφαρμογής της να προσφέρει δωρεάν πρόσβαση σε όλα τα βίντεο από το YouTube και όχι μόνο μουσική.

Εκτός από το δωρεάν streaming χωρίς διαφημίσεις  έχει συνεργασίες με μεγάλα δίκτυα και ορισμένους YouTube celebrities να προσφέρει αποκλειστικό περιεχόμενο όπως η σειρά Scare PewDiePie.
Δήμος Τσέλιος

Ο Δήμος Τσέλιος, (γνωστότερος ως Δημοτσέλιος) (Σπαρτοχώρι Μεγανησίου 1785 - Αγρίνιο 1854), ήταν Έλληνας αγωνιστής του 1821 και οπλαρχηγός της Στερεάς Ελλάδας. Το πραγματικό οικογενειακό όνομά του ήταν Δήμος Φερεντίνος .
 Ενώ ελάχιστοι είναι οι απόγονοι του που έχουν κρατήσει έως σήμερα το επίθετο Φερεντίνος καθώς χρησιμοποιούν τα επίθετα Τσέλιος και Τσέλλος. Ο τάφος του Γεροδήμου έτσι όπως συνήθιζαν να τον φωνάζουν βρίσκεται στο Μεσολόγγι στον Κήπο των Ηρώων, πίσω από το μνήμα του Μάρκου Μπότσαρη.
Κώστας Αθάνατος

Ο Κώστας Αθάνατος (Καλαμάτα, 1896 - Παρίσι, 1966) ήταν διακεκριμένος δημοσιογράφος, λογοτέχνης, ιστοριογράφος. Το πραγματικό του όνομα ήταν Κώστας Καραμούζης. Είχε εκπροσωπήσει τη χώρα σε διάφορα δημοσιογραφικά συνέδρια στο εξωτερικό και είχε διατελέσει ανταποκριτής αθηναϊκών εφημερίδων και ακόλουθος Τύπου ελληνικών πρεσβειών. Διακρίθηκε σε όλες τις δημοσιογραφικές θέσεις (αρθρογράφος, χρονογράφος, απεσταλμένος, αρχισυντάκτης, διευθυντής) και ίδρυσε τρεις ημερήσιες αθηναϊκές εφημερίδες ("Ημερήσιος Τύπος", "Ελεύθερος Άνθρωπος", "Ελεύθερος Λόγος"). Για την πολύτιμη προσφορά του τιμήθηκε με το Εθνικό Αριστείο Γαλλικής Ακαδημίας της Ιστορίας. Τα γνωστότερα από τα βιβλία που έγραψε ήταν: "Θλιμμένοι θεοί", "Διατί ηττήθημεν", "Το κίνημα της Χίου", "Περπατώντας στη Δόξα", "Αττίλας". Ο Κώστας Αθάνατος πέθανε στο Παρίσι το 1966.
Γιοσκάρ Ολά

Η Γιοσκάρ Ολά (ρωσικά: Йошкар-Ола, μάρι: "Йошкар" - κόκκινη, "Ола" - πόλη) είναι πόλη στην Ρωσία, πρωτεύουσα της Δημοκρατίας της Μαρί Ελ. Έχει πληθυσμό 265.044 κατοίκους. Ιδρίθηκε το 1584 ως στρατιωτική στερέωση από τον τσάρο του Ρωσικού Βασιλείου τον Φιόντορ (Θεόδωρος) Α΄ Ιωάννοβιτς στην περιοχή του Βολγαβιάτκας, στις όχθες του ποταμού Μικρή Κοκσάγκα. Πριν το 1919 η πόλη ονομάζοταν "Τσαργιοβοκοκσάϊσκ", από το 1919 εώς το 1927 - "Κρασνοκοκσάϊσκ".
left|250px|thumb|Το ποταμός Μικρή Κοκσάγκα
Σημερινή Γιοσκάρ Ολά είναι μεγάλο βιομηχανικό, πολιτιστικό και επιστημονικό κέντρο της χώρας. Αποτελεί ένα από τα κέντρα των φιννοουγγρικών λαών.
Περιοχή Κιλόλο

Η Περιοχή Κιλόλο (Αγγλικά: Kilolo District)", Σουαχίλι: Wilaya ya Kilolo"), είναι μία από τις τέσσερις επαρχίες στην Περιφέρεια Ιρίνγκα "(Iringa Region)" της Τανζανίας. Στα βόρεια και ανατολικά συνορεύει με την Περιφέρεια Μορογκόρο "(Morogoro Region)", στα νότια από την Περιοχή Μουφίντι "(Mufindi District)" και δυτικά από την Αγροτική Περιοχή Ιρίνγκα "(Iringa Rural District)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Κιλόλο "(Kilolo District)" ήταν 218.130 άτομα.
Κουργκάν

Το Κουργκάν (ρωσικά: "Курга́н") ειναί η πόλη της Ρωσικής Ομοσπονδίας και κέντρο της περιφέρειας Κουργκάν. Έως το 1738 ονομαζόταν "Τσαριόβο Γκοροντόστσε", και έως το 1782 "Κουργκάνσκαγια Σλομποντά". Έχει πληθυσμό 325.000 κατοίκους. Βρίσκεται στις όχθες του ποταμού Τομπόλ. Αποτελεί κύριο οικονομικό, επιστημονικό και πολιτιστικό κέντρο της Ουραλικής Ομοσπονδιακής Περιοχής.
Περιοχή Μουφίντι

Η Περιοχή Μουφίντι (Αγγλικά: "Mufindi District", Σουαχίλι: "Wilaya ya Mufindi"), είναι μία από τις τέσσερις επαρχίες στην Περιφέρεια Ιρίνγκα της Τανζανίας. Στα βόρεια συνορεύει με την Περιοχή Κιλόλο "(Kilolo District)" και την Αστική Περιοχή Ιρίνγκα "(Iringa Urban District)", στα νότια από την Περιφέρεια Ντζόμπε "(Njombe Region)"
), στα ανατολικά με την Περιφέρεια Μορογκόρο "(Morogoro Region)" και στα δυτικά από την Περιφέρεια Σινγκίντα "(Singida Region)".

Κατά το 2002, ο πληθυσμός στην Επαρχία Μουφίντι "(Mufindi District)" ήταν 283.032 άτομα.
Ευάγγελος Βλασσόπουλος

Ο Ευάγγελος Βλασσόπουλος (7 Ιουλίου 1935 - 18 Ιουλίου 2002), του Νικολάου, ήταν Έλληνας γιατρός και πολιτικός, βουλευτής του ΠΑΣΟΚ στη Λευκάδα. Η θητεία του στο ελληνικό Κοινοβούλιο διακόπηκε με τον θάνατό του.
Αιθιοπικό υψίπεδο

thumb|right|250px
Το Αιθιοπικό (Αβησσυνιακό) υψίπεδο είναι ορεινό σύστημα στα βορειοανατολικά της Αφρικής στην Αιθιοπία, Ερυθραία και στα βορειά της Σομαλίας. Το μέσο ύψος είναι 2.000-3.000 μέτρα. Η υψηλότερη κορυφή είναι το Ρας Ντασέν που έχει ύψος 4.550 μέτρα και αποτελεί την τέταρτη κατά ύψος μεγαλύτερη κορυφή στην Αφρική. Το υψίπεδο καμιά φορά ονομάζεται «Η στέγη της Αφρικής». 

Το Αιθιοπικό υψίπεδο είναι ο τόπος της καταγωγής του καφεόδεντρου. Τα ορυκτά του υψιπέδου είναι χρυσός, λευκόχρυσος, θείο, σίδηρος, λιγνίτης, γύψος, ασβεστόλιθος και χαλκός.
Στέλλα Βιολάντη

right|thumb
Η Στέλλα Βιολάντη είναι τρίπρακτο θεατρικό δράμα του Γρηγόρη Ξενόπουλου. Γράφτηκε το 1901 ως διήγημα με τίτλο Έρως Εσταυρωμένος. Το 1909 ο ίδιος ο συγγραφέας διασκεύασε το διήγημα σε θεατρικό έργο.

Το έργο, μέσα από τον έρωτα της Στέλλας Βιολάντη με έναν νέο, διαπραγματεύεται τη σύγκρουση μεταξύ πατέρα που θέλει να επιβάλλει τον δικό του τρόπο σκέψης και κόρης που θέλει να αποφασίζει η ίδια για τη ζωή της. Στο έργο στιγματίζεται η αυταρχικότητα του πάτερ-φαμίλια, που τότε είχε δικαίωμα ζωής και θανάτου προς τα υπόλοιπα εξαρτώμενα απο αυτόν μέλη της οικογένειάς του.

Πρωτο-παρουσιάστηκε στην αθηναϊκή σκηνή το καλοκαίρι του 1909 με πρωταγωνίστρια τη Μαρίκα Κοτοπούλη και έγινε μεγάλη επιτυχία. Με το πέρασμα του χρόνου έγινε από τα κλασσικά του ελληνικού θεατρικού ρεπερτορίου.

Το θεατρικό έγινε το 1931 και κινηματογραφική ταινία, σε σενάριο του ίδιου του Ξενόπουλου, σε σκηνοθεσία Ιωάννη Λούμου και με πρωταγωνίστρια την Ελένη Παπαδάκη.
Νόρσεπινγκ

Το Νόρσεπινγκ (σουηδικά: Norrköping) είναι πόλη στην Σουηδία, μεγάλο βιομηχανικό κέντρο 170 χλμ. νότια από της Στοκχόλμης. Η πόλη βρίσκεται στις όχθες του ποταμού Μουτάλα. 

Το Νόρσεπινγκ βρίσκεται στον αυτοκινητόδρομο E4 και E22. Από το 1904 στο Νόρσεπινγκ λειτουργεί τραμ. Σε απόσταση 3 χλμ. από την πόλη βρίσκεται το διεθνές Διεθνές αεροδρόμιο Νόρσεπινγκ.
Παστέλ

μικρογραφία|Παστέλ σε διάφορους χρωματισμούς
Με τον όρο παστέλ χαρακτηρίζεται ένα υλικό ζωγραφικής που είναι μίγμα χρώματος σε σκόνη και ενός συνθετικού υλικού, λευκής κιμωλίας ή φυσικής ρητίνης (αραβική γόμα). Ένα είδος παστέλ χρησιμοποιήθηκε ήδη από τους ζωγράφους της Αναγέννησης τον 15ο αιώνα, αλλά τον 18ο αιώνα άρχισε να διαδίδεται πολύ σαν τεχνική, εξ΄ αιτίας των γάλλων προσωπογράφων Μωρίς Κεντέν ντε Λατούρ και Ζαν Μπατίστ Σιμεόν Σαρντέν (τα ανάλαφρα και χαριτωμένα εφέ του ταίριαζαν ιδιαίτερα με τις τάσεις και τις προτιμήσεις των καλλιτεχνών αυτών). Η τεχνική του παστέλ γνώρισε μια πραγματική αναγέννηση με τον Εντγκάρ Ντεγκά και επηρέασε πολλούς από τους ιμπρεσιονιστές. 

Παστέλ χαρακτηρίζονται και τα έργα τέχνης που οι δημιουργοί τους χρησιμοποιούν σαν κύριο υλικό παστέλ.
Διονύσης Σπετσαρίας

Ο Διονύσης Σπετσαρίας (γενν. Ραφήνα, 1943) είναι έλληνας παλαίμαχος ποδοσφαιριστής που αγωνιζόταν ως επιθετικός.

Αγωνίστηκε στον Παναθηναϊκό από το 1960 μέχρι το 1965 στην Α' Εθνική, αποτελώντας μέλος της αήττητης ομάδας του 1964. Στην συνέχεια, μεταπήδησε στην Προοδευτική, με την οποία συνέδεσε το όνομά του. Με την Προοδευτική αγωνίστηκε στην Α' και Β' Εθνική, μέχρι το 1975, όπου σταμάτησε την ποδοσφαιρική του καριέρα. Συνολικά στην δεκαετή παρουσία του με τη φανέλα της Προοδευτικής, πέτυχε 67 τέρματα, αποτελώντας έναν από τους ποδοσφαιριστές με τα περισσότερα τέρματα στην ιστορία του συλλόγου.

Με το τέλος της ποδοσφαιρικής του σταδιοδρομίας ασχολήθηκε με την προπονητική και εργάστηκε σε αρκετούς συλλόγους, όπως μεταξύ άλλων ο Πανερυθραϊκός κ.α. Σήμερα αποτελεί μέλος του Συλλόγου Βετεράνων Ποδοσφαιριστών Προοδευτικής, στον οποίο έχει αποτελέσει διοικητικό στέλεχος και προπονητής.
Αλ Τζάχερ

Ο Αλ Τζάχερ ("Mohammad Khaled Alzaher", γεννημένος στις 2 Σεπτεμβρίου 1972, Χαλέπι) είναι Σύριος παλαίμαχος διεθνής ποδοσφαιριστής, ο οποίος αγωνιζόταν ως μέσος.
Ιπανέμα

thumb|200px|right|Ιπανέμα αμμουδιά
Η Ιπανέμα (πορτ: "Ipanemα", στην γλώσσα Τούπι σημαίνει «κακό νερό») είναι παραθαλάσσια γειτονιά και γνωστή αμμουδιά στο Ρίο ντε Τζανέιρο, στη Βραζιλία. 

Το ανατολικό σύνορο της γειτονιάς αποτελεί το ακρωτήριο Αρποαντόρ που χωρίζει την Ιπανέμα από την Κοπακαμπάνα, στα βόρεια σύνορα με τη γειτονιά βρίσκονται το Ροντρίγκου ντι Φρέιτας και η διώρυγα Jardim d’Alla που χωρίζει την Ιπανέμα και το Λεμπλόν. Στα 5 χλμ. από την Ιπανέμα βρίσκεται το αρχιπέλαγος Κάγκαρρας.
Ταράς Μπούλμπα

Ο Ταράς Μπούλμπα ("Тара́с Бу́льба") είναι ρομαντική ιστορική νουβέλα του Νικολάι Γκόγκολ. Συμπεριλήφθηκε στη συλλογή διηγημάτων "Μίργκοροντ" (1835), αλλά τελικά επεκτάθηκε το 1842 σ' ολόκληρο μυθιστόρημα. Στο έργο αυτό, ο Γκόγκολ περιγράφει τη ζωή των Κοζάκων στις απέραντες στέππες της Ρωσίας.
Σαμμαλλαχντενμακί

Κοντά στην λίμνη Saarnijärvi, στην περιφέρεια της Κάτω Σατακούντα (Lower Satakunta), στην νότια Φινλανδία, βρίσκεται το Σαμμαλλαχντενμακί (Sammallahdenmäki), ένα ταφικό μνημείο της εποχής του Χαλκού. Το 1999 συμπεριλήφθηκε στον κατάλογο των Μνημείων Παγκόσμιας Κληρονομιάς της Ουνέσκο.

Πρόκειται για 36 τύμβους από κομμάτια γρανίτη, που χρονολογούνται από το 1.500 μέχρι το 500 π.Χ. Σε τέσσερις από τους τύμβους έγιναν ανασκαφές από τον αρχαιολόγο Volter Högman το 1891. Στον έναν από αυτούς, που είναι ορθογώνιος με διαστάσεις 16Χ19 μ., δόθηκε το όνομα "Kirkonlaattia", ενώ ένας άλλος, γύρω από τον οποίο υπάρχει ένα αρχαίο πέτρινο τείχος ονομάστηκε "Huilun pitkä raunio".

Το μέρος όπου βρίσκεται το Σαμμαλλαχντενμακί, κατά την εποχή που κατασκευάστηκε το ταφικό μνημείο, ήταν δίπλα στην ακτή του Βοθνιακού κόλπου αλλά σήμερα απέχει 15 χιλ. από τη θάλασσα.
Βενσάν Μαλό

Ο Βενσάν Μαλό (γαλλικά: Vincent Malo, Καμπραί 1585/1605, (περ. 1595) - Ρώμη, 1649) ήταν Φλαμανδός ζωγράφος ο οποίος, αφού εκπαιδεύτηκε και εργάστηκε στην Αμβέρσα, δραστηριοποιήθηκε κυρίως στην Ιταλία, όπου έγινε γνωστός ως Βιντσέντσο Μάλο (Vincenzo Malo) ή Βιντσέντσιο Μάλο (Vincenzio Malo).
Νικόλαος Στάπας

Ο Νικόλαος Στάπας (1937 - 14 Ιουνίου 2011) ήταν Έλληνας αξιωματικός της Πολεμικής Αεροπορίας. Υπηρέτησε ως αρχηγός του Γενικού Επιτελείου Αεροπορίας (ΓΕΑ) από τις 23 Δεκεμβρίου 1986 ως τις 25 Φεβρουαρίου 1987 και από τις 12 Απριλίου 1987 ως τις 15 Απριλίου 1989.
Βασίλης Τερκεσίδης

Ο Βασίλης Τερκεσίδης (γενν. Παλαιά Κοκκινιά, 1924 - 2013) ήταν ποδοσφαιριστής που αγωνιζόταν ως αμυντικός και μέσος τις δεκαετίες του '40 και τέλη του '50 και μετέπειτα προπονητής.
Σταμάτης Μπασιάς

Ο Σταμάτης Μπασιάς ήταν Έλληνας επαναστάτης του 18ου αιώνα, ο οποίος γεννήθηκε στο χωριό Επανοχώρι της επαρχίας Σελίνου κοντά στα Χανιά το έτος 1728. 

Οπως αναφέρουν οι προφορικές παραδόσεις οι οποίες μεταδόθηκαν από γενιά σε γενιά αλλά και όπως προκύπτει από αρκετά γραπτά στοιχεία που υπάρχουν, όταν ο Δασκαλογιάννης το 1770 κάλεσε τους Κρητικούς να έλθουν να τον βοηθήσουν στην επανάσταση που κήρυξε εναντίον των Τούρκων, ο Σελινιώτης Σταμάτης Μπασιάς αμέσως ανταποκρίθηκε θετικά. Ετσι αφού τέθηκε επικεφαλής των συνεπαρχιωτών του καθώς και μερικών ανδρών από άλλες επαρχίες έτρεξε για να τον βοηθήσει με δύναμη γύρω στους 150 γενναίους πολεμιστές. Πολεμώντας με τους άνδρες του δίπλα στους Σφακιανούς επαναστάτες, πήρε μέρος σ’ όλες τις μάχες που διεξήχθησαν εκείνη την περίοδο, όπως π.χ.στην Κράπη , στον Καλλικράτη, στα Ασκύφου, στην Ανώπολη, στο Λουτρό και αλλού.

Ο Σταμάτης Μπασιάς πολεμώντας στη μάχη της Ανώπολης Σφακίων κυκλώθηκε με πολλούς άνδρες του από τους Τούρκους. Τότε επιτέθηκε με το ξίφος του κατά των εχθρών και κατόρθωσε να διασπάσει την ζώνη που είχαν δημιουργήσει γύρω του.
Ομως πληγώθηκε βαριά. Οι άνδρες του τον μετέφεραν σε ένα γειτονικό σπήλαιο και φρόντισαν τα τραύματα του, αλλά σύντομα ξεψύχησε. Οι άνθρωποι της περιοχής προκειμένου να τον τιμήσουν, ονόμασαν το σπήλαιο στο οποίο ξεψύχησε «του Μπασιά το σπηλιάρι». Η ονομασία αυτή διατηρήθηκε από τότε μέχρι και σήμερα. Το σπήλαιο βρίσκεται κοντά στην Ανώπολη Σφακίων και είναι μέσα στο φαράγγι που τελειώνει στην παραλία Ιλιγγας της επαρχίας Σφακίων.

Αυτό που κάνει τον Σταμάτη Μπασιά να ξεχωρίζει είναι ότι όταν ο Δασκαλογιάννης κάλεσε όλους τους άλλους Κρητικούς να τον βοηθήσουν αυτός δεν σκέφθηκε όπως όλοι τους, πλην των Σφακιανών, και δεν συμμετείχαν στην επανάσταση. Ηταν δηλαδή ο μοναδικός μη Σφακιανός αρχηγός, που συμμετείχε στην επανάσταση του Δασκαλογιάννη και αυτοθυσιάστηκε.
Ανδρογόνα

Ανδρογόνα ονομάζονται οι στεροειδείς ορμόνες που επιφέρουν ανδροποίηση του ατόμου. 
Εκκρίνονται από τους όρχεις και από τον φλοιό των επινεφριδίων. 

Από τους όρχεις εκκρίνεται η Τεστοστερόνη σε σημαντική ποσότητα.

Από τα επινεφρίδια εκκρίνονται στο αίμα άλλα ανδρογόνα ήπιας μορφής όπως η δεϋδροεπιανδροστερόνη, υπό την διεγερτική επίδραση της αδρενοκορτικοτροπίνης.
Κεντρική Ευρώπη

Η Κεντρική Ευρώπη είναι η κεντρική περιοχή της Ευρώπης. Η Κεντρική Ευρώπη περιλαμβάνει γειτονικές περιοχές που μερικές φορές θεωρούνται επίσης τμήματα της Δυτικής, της Νότιας και της Ανατολικής Ευρώπης. Η έννοια της Κεντρικής Ευρώπης βασίζεται σε μια κοινή ιστορική, κοινωνική και πολιτισμική ταυτότητα και είναι ένα μωσαϊκό περιοχών που παραδοσιακά είναι Καθολικές και Προτεσταντικές. Ο Τριακονταετής Πόλεμος μεταξύ Καθολικισμού και Προτεσταντισμού ήταν μια σημαντική διαδικασία σχηματοποίησης στην ιστορία της Κεντρικής Ευρώπης και καμία πλευρά δεν μπόρεσε να επικρατήσει στην περιοχή συνολικά.

Ιστορικά η Κεντρική Ευρώπη περιελάμβανε τα περισσότερα εδάφη της Αγίας Ρωμαϊκής Αυτοκρατορίας και τα εδάφη που ανήκαν στα δύο γειτονικά βασίλεια στα ανατολικά (Πολωνία και Ουγγαρία). Η Ουγγαρία και τμήματα της Πολωνίας ανήκαν αργότερα στη Μοναρχία των Αψβούργων, που ήταν επίσης μια σημαντική δύναμη σχηματοποίησης στην ιστορία της. Σε αντίθεση με τα αντίστοιχά τους της Δυτικής Ευρώπης, λίγα κράτη της Κεντρικής Ευρώπης είχαν αποικίες στο εξωτερικό, λόγω τόσο της κεντρικής τους θέσης όσο και άλλων παραγόντων. Αυτό έχει αναφερθεί συχνά ως μία από τις αιτίες του Α΄ Παγκοσμίου Πολέμου. Μετά το Β΄ Παγκόσμιο Πόλεμο, η Κεντρική Ευρώπη χωρίστηκε από το Σιδηρούν Παραπέτασμα στο τμήμα που ανήκε στη Δύση και σε εκείνα του Ανατολικού Μπλοκ. Το Τείχος του Βερολίνου ήταν το πιο ορατό σύμβολο αυτής της διαίρεσης.

Η Κεντρική Ευρώπη ξεκίνησε μια «στρατηγική αφύπνιση» στις αρχές του 21ου αιώνα, με πρωτοβουλίες όπως η Κεντροευρωπαϊκή Πρωτοβουλία (CEI), το "Centrope" και η Ομάδα Βίσεγκραντ. Ενώ οι οικονομίες της περιοχής εμφανίζουν σημαντικές εισοδηματικές ανισότητες όλες οι χώρες της Κεντρικής Ευρώπης καταγράφονται από το Δείκτη Ανθρώπινης Ανάπτυξης ως πολύ ανεπτυγμένες.
Μπούντε

Το Μπούντε (νορβηγικά: "Bodø" σααμική γλώσσα Λούλε: "Bådåddjo") είναι πόλη και δήμος της περιφέρειας Νόρντλαντ της Νορβηγίας. Η πόλη είναι το διοικητικό κέντρο του ομώνυμου δήμου και της περιφέρειας. Βρίσκεται στη χερσόνησο Μπούντε μεταξύ των φιόρδ Βεστφιόρδεν και Σαλτφιόρδεν, μόλις βόρεια του Αρκτικού Κύκλου. Είναι η μεγαλύτερη αστική περιοχή και πόλη της περιφέρειας Νόρντλαντ και η δεύτερη μεγαλύτερη πόλη της Βόρειας Νορβηγίας.

Η πόλη έχει έκταση 14,16 τετραγωνικών χιλιομέτρων, πληθυσμό (2018) 41.215 και πυκνότητα πληθυσμού 2.911 κατοίκους ανά τετραγωνικό χιλιόμετρο.

Ο δήμος έχει έκταση 1.395 τετραγωνικών χιλιομέτρων και είναι ο 66ος μεγαλύτερος από τους 356 δήμους της Νορβηγίας και ο 19ος πολυπληθέστερος δήμος στη Νορβηγία με πληθυσμό 52.357. Η πληθυσμιακή πυκνότητα του δήμου είναι 39,9 κάτοικοι ανά τετραγωνικό χιλιόμετρο και ο πληθυσμός του έχει αυξηθεί κατά 10,7% σε σχέση με την προηγούμενη δεκαετία. 

Στο Μπούντε βρίσκεται ο βορειότερος σιδηροδρομικός σταθμός της σιδηροδρομικής γραμμής του Νόρντλαντ που λειτουργεί από το 1961. Το Διεθνές Αεροδρόμιό του βρίσκεται σε απόσταση 2 χλμ. από το κέντρο της πόλης και λειτουργεί από το 1952. Το Μπούντε έχει οριστεί ως μία από τις Πολιτιστικές Πρωτεύουσες της Ευρώπης για το 2024.
Προμηθέας Αλειφερόπουλος

Ο Προμηθέας Αλειφερόπουλος (Αθήνα 1982-) είναι Έλληνας ηθοποιός.Έχει αποκτήσει έναν γιο,με τη σύζυγό του,Φαίδρα.
Διονύσιος Αρμπούζης

Ο Διονύσιος Αρμπούζης (1912-1987) του Γεωργίου, ήταν Έλληνας στρατιωτικός που έφτασε στο βαθμό του Στρατηγού και υπηρέτησε ως Αρχηγός των Ενόπλων Δυνάμεων το διάστημα 1974-1976, μετά την πτώση της Χούντας των Συνταγματαρχών. Ο Αρμπούζης με πολεμική εμπειρία καριέρα 13 και πλέον ετών, πήρε μέρος στον Δεύτερο Παγκόσμιο Πόλεμο, στον Ελληνικό Εμφύλιο Πόλεμο και στον Πόλεμο της Κορέας. Θήτευσε ως υπηρεσιακός υπουργός Βορείου Ελλάδος.
Στα σαγόνια του κροκόδειλου

Το Στα σαγόνια του κροκόδειλου (αγγλικά: "Crocodile") είναι μια αμερικάνικη ταινία τρόμου του 2000 που κυκλοφόρησε απευθείας σε βίντεο στις 26 Δεκεμβρίου 2000 στην Αμερική. Την ταινία ακολούθησε μια συνέχεια το "Στα σαγόνια του κροκόδειλου 2" το 2002. Είναι η 2η ταινία με θέμα δολοφόνο κροκόδειλο που κυκλοφόρησε το 2000 μαζί με το "Αμόκ".
Δημήτρης Λιπέρτης

Ο Δημήτρης Λιπέρτης (Λάρνακα 1866 - Λευκωσία 1937) ήταν Ελληνοκύπριος ποιητής που συνέβαλε στην ανάδειξη της κυπριακής διαλέκτου. Σπούδασε αγγλικά και γαλλικά στην Αδελφότητα των Ιησουιτών και στο Αμερικανικό Κολλέγιο στη Βυρητό. Μετά την επιστροφή του στην Κύπρο εργάστηκε ως γραμματέας των δικαστηρίων Λάρνακας και σε άλλες κρατικές υπηρεσίες (1885-1899). Το 1899 έφυγε για την Αίγυπτο και στη συνέχεια για τη Νάπολη της Ιταλίας, όπου παρακολούθησε μαθήματα φιλοσοφίας και λογοτεχνίας αλλά και την Ελλάδα, όπου παρακολούθησε ως ακροατής μαθήματα θεολογίας στο Πανεπιστήμιο Αθηνών. Το 1901 επέστρεψε στην Κύπρο και εργάστηκε σε έκτακτες κυβερνητικές υπηρεσίες, και ως δάσκαλος σε σχολεία της Κύπρου. (1913-1916). Στις πρώτες του ποιητικές συλλογές "Χαλαρωμένη Λύρα" το 1891 και "Στόνοι" 1899 εμφανείς είναι οι επιδράσεις του ύστερου ελληνικού ρομαντισμού του 19ου αιώνα. Το 1918 στράφηκε στην κυπριακή διάλεκτο και το 1923 δημοσιεύτηκε ο πρώτος τόμος της τετράτομης ποιητικής συλλογής "Τζυπριώτικα τραούδκια." Το 1930 ακολούθησε η δημοσίευση του δεύτερου τόμου που προλογίστηκε από τον Κωστή Παλαμά.

Ο Δημήτρης Λιπέρτης τιμήθηκε με το γαλλικό τίτλο Officier d’ Academie.
ΟΥΕΦΑ Τσάμπιονς Λιγκ 2016–17

Το ΟΥΕΦΑ Τσάμπιονς Λιγκ 2016–17 ήταν η 62η περίοδος της κορυφαίας ευρωπαϊκής διοργάνωσης ποδοσφαίρου ανδρών με διοργανώτρια την ΟΥΕΦΑ και η 25η περίοδος από τότε που μετονομάστηκε σε Τσάμπιονς Λιγκ. Ο τελικός της διοργάνωσης διεξήχθη στο Μιλένιουμ Στέιντιουμ στο Κάρντιφ. Η πρωταθλήτρια ομάδα θα εκπροσωπήσει την ΟΥΕΦΑ στο Παγκόσμιο Κύπελλο Συλλόγων 2017 στα Ηνωμένα Αραβικά Εμιράτα και επίσης θα αντιμετωπίσει τον πρωταθλητή του ΟΥΕΦΑ Γιουρόπα Λιγκ 2016–17 στο Ευρωπαϊκό Σούπερ Καπ 2017. Τον τίτλο κατέκτησε η Ρεάλ Μαδρίτης.
Σαΐντ Μπαγιαζίντ

Ο Αλ Σαΐντ Μπαγιαζίντ ("Alsaid Bayazid") γεννήθηκε στη Λαττάκεια στις 20 Ιανουαρίου του 1977 και είναι πρώην διεθνής σύριος ποδοσφαιριστής, που αγωνιζόταν ως επιθετικός.
Χρήστος Καραγιαννίδης

Ο Χρήστος Καραγιαννίδης είναι πρώην βουλευτής εκλεγμένος με τον ΣΥΡΙΖΑ.

Γεννήθηκε το 1968 στη Δράμα. Έχει σπουδάσει ηχοληψία στην Αθήνα και στο Λονδίνο.
Ντίνος Κονόμος

Ο Ντίνος Κονόμος (Ζάκυνθος, 6 Ιουλίου 1918 - Λονδίνο, 9 Νοεμβρίου 1990) ήταν Έλληνας λόγιος, ιστοριοδίφης και συγγραφέας, σημαντικός σύγχρονος συνεχιστής της ζακυνθινής πνευματικής παράδοσης. Υπήρξε, όπως επεσήμανε ο γνωστός κριτικός και συγγραφέας Άγγελος Ν. Φουριώτης, «ο τελευταίος Μοϊκανός» της γενιάς εκείνης των τοπικών μελετητών και ιστορικών που συνδύαζαν τα χαρίσματα της «έρευνας, μελέτης, ανάλυσης, αξιολόγησης και κρίσης».
Σταύρος Πολυζωγόπουλος

Ο Σταύρος Πολυζωγόπουλος (1884 - 1967) ήταν Έλληνας πολιτικός.
Ελισάβετ Παπαζώη

Η Ελισάβετ Παπαζώη (Αθήνα, 19 Ιανουαρίου 1944) είναι Ελληνίδα πολιτικός. Έχει διατελέσει νομάρχης, βουλευτής και υπουργός με το ΠΑΣΟΚ, ενώ υπήρξε και η πρώτη πρέσβης της Ελλάδας στην Κούβα.
Ηλίας Γλυκοφρύδης

Ο Ηλίας Γλυκοφρύδης του Ναπολέοντος (19 Φεβρουαρίου 1914 - 20 Οκτωβρίου 1982) ήταν Έλληνας νομικός και ευρωβουλευτής για βραχύβια θητεία.
Ιωάννης Αθηνογένης

Ο Ιωάννης Αθηνογένης (1878 - 1953) ήταν Έλληνας τραπεζίτης και πολιτικός.
Γεώργιος Θεμελής

Ο Γεώργιος Θεμελής (1897 - 30 Σεπτεμβρίου 1969) ήταν υποπτέραρχος της ελληνικής Πολεμικής Αεροπορίας, πολιτικός και συνεργάτης της Ναζιστικής Γερμανίας. Διορίσθηκε νομάρχης Πέλλας από τη δωσιλογική κυβέρνηση επί Κατοχής και αργότερα διετέλεσε βουλευτής Α΄ Θεσσαλονίκης της ΕΡΕ και υφυπουργός Εθνικής Αμύνης με υπουργό τον Κωνσταντίνο Καραμανλή.
Σωκράτης Ιγγλέσης

Ο Σωκράτης Ιγγλέσης (1883 - 1965) ήταν Έλληνας εφοπλιστής και πολιτικός.
Γεώργιος Δρακούλης

Ο Γεώργιος Δρακούλης (22 Οκτωβρίου 1864 – 18 Ιουνίου 1948) ήταν Έλληνας εφοπλιστής και πολιτικός.
Αλέκος Οικονόμου

Ο Αλέκος Οικονόμου ήταν Έλληνας ποδοσφαιριστής, ο οποίος αγωνιζόταν ως αμυντικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928, όπως και αυτό της σεζόν 1931-32.
Β΄ Ιταλο-Αιθιοπικός Πόλεμος

Ο Β΄ Ιταλο-Αιθιοπικός Πόλεμος (ή αλλιώς Β΄ Ιταλο-Αβησσυνιακός Πόλεμος) ήταν ένοπλη σύγκρουση με το χαρακτήρια αποικιοκρατικού πολέμου, ανάμεσα στις ένοπλες δυνάμεις της Ιταλίας και της αυτοκρατορικής Αβυσσηνίας που ξεκίνησε τον Οκτώβριο του 1935 και τερματίσθηκε το Μάιο του 1936 με τη στρατιωτική κατάληψη της Αιθιοπίας από τα ιταλικά στρατεύματα και τη μετατροπή της χώρας σε ιταλική αποικία, που μαζί με τη Γαλλική Σομαλία και την Ερυθραία αποτέλεσε την «Ιταλική Ανατολική Αφρική». Η ιταλική νίκη συνέπεσε χρονικά με το ζενίθ της διεθνούς δημοτικότητας του δικτάτορα Μπενίτο Μουσολίνι, σε μια φάση που ονομάζεται «" εποχή της συναίνεσης"». Ο ιστορικός Τζέιμς Μπέργκουιν αναφέρθηκε στη νίκη του Μουσολίνι ως «"ένα μεγάλο επίτευγμα"».

Σαν αφορμή για την ιταλική εισβολή προβλήθηκε ένα περιορισμένο επεισόδιο μεταξύ των δυο αντιπάλων που είχε προηγηθεί στις 5 Δεκεμβρίου του 1934, γνωστό έκτοτε ως επεισόδιο του Ουόλγουολ. Παρότι, αμφότερα τα εμπόλεμα μέρη ήταν μέλη της ΚτΕ εντούτοις ο διεθνής οργανισμός δεν πέτυχε να αποτρέψει τις εχθροπραξίες. Τη σύγκρουση επεδίωξε διακαώς ο ιταλός δικτάτορας Μπενίτο Μουσολίνι, προκειμένου να αποκαταστήσει το γόητρο της χώρας του το οποίο είχε τρωθεί κατά τον προηγούμενο ανάμεσα στα δυο κράτη πόλεμο, 40 έτη νωρίτερα (1895 – 1896) αλλά και να ενισχύσει τη δημοφιλία του τόσο απέναντι στον ιταλικό λαό, όσο και στη διεθνή σκηνή. Ωστόσο, ο άτυπος ανταγωνισμός μεταξύ της Ιταλίας του Μουσολίνι και της Γερμανίας του Χίτλερ που αναπτύχθηκε εν-συνεχεία μεταξύ των δυο συμμάχων (όταν η Γερμανία προσάρτησε την Αυστρία παρά την αντίθετη γνώμη του ιταλού δικτάτορα) οδήγησε σε σταδιακή εμπλοκή της Ιταλίας στο Β’ Π.Π. και στη συνακόλουθη πτώση και καταστροφή του φασιστικού καθεστώτος.

Πολιτικά, όπως και το Περιστατικό Μούκντεν το 1931 (η ιαπωνική προσάρτηση τριών Κινεζικών επαρχιών), η Κρίση της Αιθιοπίας συχνά θεωρείται σαφής απόδειξη της αναποτελεσματικότητας της Κοινωνίας των Εθνών. Αν και η Ιταλία και η Αιθιοπία ήταν αμφότερες κράτη-μέλη, η ΚτΕ δεν ήταν σε θέση να ελέγξει την Ιταλία ή να προστατέψει την Αιθιοπία, όταν η πρώτη παραβίασε κατάφωρα το Άρθρο X του Συμφώνου της Κοινωνίας των Εθνών.
Δημήτρης Νόλλας

Ο Δημήτρης Νόλλας (1940) είναι Έλληνας συγγραφέας και σεναριογράφος. Έργα του έχουν βραβευθεί με Κρατικά Λογοτεχνικά Βραβεία.
Ρωμύλος Υετίων

Ο Ρωμύλος Υετίων ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας το πανελλήνιο πρωτάθλημα της σεζόν 1931-32.
Ιάκωβος Γιακουμής

Ο Ιάκωβος Γιακουμής ήταν Έλληνας ποδοσφαιριστής της προπολεμικής εποχής. Αγωνιζόταν ως μέσος και έγινε γνωστός με την ομάδα του Άρη Θεσσαλονίκης, κατακτώντας το πρωτάθλημα Ελλάδος του 1928, πριν μεταγραφεί στην ομάδα του Παναθηναϊκού το 1929.
Προγκρές Μ1-8

Το Προγκρές Μ1-8 (η NASA το ονόμασε Progress 7 ή 7P) ήταν ρωσικό μη επανδρωμένο διαστημόπλοιο τύπου Προγκρές-Μ1 11F615A55 το οποίο εκτοξεύτηκε το 2002 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο και εξοπλισμό για την διεξαγωγή επιστημονικής έρευνας.
Αγγλονορμανδικές Νήσοι

239px|μικρογραφία|δεξιά|Τοποθεσία των Αγγλονορμανδικών Νήσων
Οι Αγγλονορμανδικές Νήσοι (νορμανδικά: "Îles d'la Manche", γαλλικά: "Îles Anglo-Normandes" ή "Îles de la Manche") είναι αρχιπέλαγος το οποίο αποτελεί Κτήση του Βρετανικού Στέμματος και βρίσκεται στη Θάλασσα της Μάγχης, στα ανοιχτά των γαλλικών ακτών της Νορμανδίας. Περιλαμβάνει δύο ξεχωριστά βαϊλάτα: το Βαϊλάτο του Τζέρσεϊ και του Βαϊλάτο του Γκέρνσεϊ. Θεωρούνται ως υπολείμματα του Δουκάτου της Νορμανδίας, ενώ δεν αποτελούν τμήμα του Ηνωμένου Βασιλείου. Έχουν συνολικό πληθυσμό περίπου 169.000 κατοίκων και η καθεμιά τους πρωτεύουσα, το Σεντ Χέλιερ και το Σεντ Πίτερ Πορτ, έχουν πληθυσμό 33.500 και 16.488 κατοίκων, αντιστοίχως. Η συνολική εδαφική έκταση των νήσων είναι της τάξεως των 194 τ.χλμ.

Και τα δύο Βαϊλάτα διοικούνται ξεχωριστά από τα τέλη του 13ου αιώνα, με το καθένα να έχει δική του αυτόνομη νομοθεσία, εκλογική διαδικασία και αντιπροσωπευτικό σώμα (αν και τα τελευταία χρόνια, πολιτικοί από τα νομοθετικά σώματα των νησιών βρίσκονται σε τακτική μεταξύ τους επαφή). Κάθε κοινό όργανο των δύο νησιών αποτελεί περισσότερο την εξαίρεση, παρά γενικότερο κανόνα.
Αμεδαίος Λουδοβίκος, Δούκας των Αβρουζίων

Ο Αμεδαίος Λουδοβίκος, Δούκας των Αβρουζίων (ή Δούκας των Αβρουζίων) ("Luigi Amedeo Giuseppe Maria Ferdinando Francesco di Savoia, duca degli Abruzzi", Μαδρίτη, 29 Ιανουαρίου 1873 - Σομαλία, 18 Μαρτίου 1933) ήταν Ιταλός πρίγκιπας, εξερευνητής και ορειβάτης, που ανήκε στον Οίκο της Σαβοΐας. Επίσης υπηρέτησε το ιταλικό ναυτικό, την περίοδο του Πρώτου Παγκοσμίου Πολέμου.

Ήταν ο τρίτος γιος του Αμεδαίου βασιλιά της Ισπανίας και της Μαρίας-Βικτωρίας, κόρης του Καρόλου-Εμμανουήλ νταλ Πότσο, πρίγκιπα ντελα Τσιστέρνα.

Εκ των σημαντικότερων εξερευνητικών αποστολών του θεωρείται μία στον Αρκτικό Ωκεανό το 1900, στην οποία μία περίπολος με επικεφαλής τον Ουμπέρτο Κάνι, έφτασε σε βόρ. πλάτος 86034΄49΄΄, το οποίο έως εκείνη την εποχή ήταν το μεγαλύτερο που είχε πατήσει άνθρωπος. Η εξερεύνηση αυτή είχε ξεκινήσει από το 1894, με το πλοίο "Πολικό αστέρι". Στις πολικές περιοχές έκανε πλούσιες παρατηρήσεις, συγκεντρώνοντας άφθονο επιστημονικό υλικό.

Γνωστές πρέπει να θεωρούνται οι αποστολές του στην Αλάσκα, πραγματοποίησε την ανάβαση του όρους Άγιος Ηλίας, στην Κεντρική Αμερική και στην ασιατική οροσειρά Καρακορούμ.
Χρήστος Κολωνιάρης

Ο Χρήστος Κολωνιάρης ήταν Έλληνας ποδοσφαιριστής της προπολεμικής εποχής, ο οποίος αγωνίστηκε στην ομάδα του Άρη και αποτέλεσε βασικό στέλεχος της ομάδας όταν κατέκτησε το πρώτο πρωτάθλημα Ελλάδος, το 1928.
Ιπποκράτης Ταυλάριος

Ο Ιπποκράτης Ταυλάριος του Δρόσου (1924 - 1984) ήταν Έλληνας έμπορος και πολιτικός. Υπηρέτησε ως βουλευτής στην εκλογική περιφέρεια Δωδεκανήσου.
Κιλίτζ Αρσλάν Β΄

Ο Κιλίτζ Αρσλάν Β΄ ("II. Kılıç Arslan", 1113 - 1192) Σουλτάνος του Ρουμ (1156 - 1192) ήταν γιος και διάδοχος του Σουλτάνου Μεσούντ Α΄. Ο ιστορικός Άρνολντ όφα Λούμπεκ (1150 - 1211) αναφέρει στα "«Χρονικά Σλαβόριουμ»" ότι ο Γερμανός πρίγκιπας Ερρίκος ο Λέων συναντήθηκε μαζί του στην Ταρσό (1172) καθώς επέστρεφε από προσκύνημα στην Ιερουσαλήμ. Ο σουλτάνος αγκάλιασε, φίλησε τον Γερμανό πρίγκιπα και του υπενθύμισε τη μακρινή συγγένεια που είχαν μεταξύ τους. Ο Γερμανός πρίγκιπας του ζήτησε λεπτομέρειες και ο σουλτάνος του απάντησε "«μία ευγενής από την Γερμανία παντρεύτηκε έναν βασιλιά της Ρωσίας και έκαναν μία κόρη, η κόρη της κόρης ήρθε στην γη μου και κατάγομαι από αυτήν»".
Προγκρές Μ1-6

Το Προγκρές Μ1-6 (η NASA Progress 4 ή 4P) ήταν ρωσικό μη επανδρωμένο διαστημόπλοιο τύπου Προγκρές-Μ1 11F615A55 το οποίο εκτοξεύτηκε το 2001 για να ανεφοδιάσει τον Διεθνή Διαστημικό Σταθμό
Βιλέμ Φλούσερ

O Βιλέμ Φλούσερ (Vilém Flusser 12 Μαΐου 1920 – 27 Νοεμβρίου 1991) υπήρξε φιλόσοφος, θεωρητικός της επικοινωνίας και κριτικός της τέχνης και της τεχνολογίας.

Γεννήθηκε στην Πράγα και το 1939 μετανάστευσε στο Σάο Πάολο όπου εργάστηκε ως δημοσιογράφος και καθηγητής φιλοσοφίας. Ο Φλούσερ έχασε όλη την οικογένειά του σε στρατόπεδα συγκέντρωσης κατά τη διάρκεια του πολέμου. Στη δεκαετία του 1970 επέστρεψε στην Ευρώπη. Πέθανε σε αυτοκινητιστικό δυστύχημα ενώ επισκεπτόταν τη γενέτειρά του για πρώτη φορά μετά τον πόλεμο.
Ρόμπιν Λοντ

Ο Ρόμπιν Λοντ (γένν. 17 Απριλίου 1993, Ελσίνκι) είναι Φινλανδός διεθνής ποδοσφαιριστής, ο οποίος αγωνίζεται για λογαριασμό της Σπορτινγκ Χιχόν ως κεντρικός ή συχνότερα αριστερός μέσος.
Σάββας Βογιατζής

Ο Σάββας Βογιατζής ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.
Μιχάλης Κουμπιός

Ο Μιχάλης Κουμπιός (13 Οκτωβρίου 1965) είναι Έλληνας συνθέτης, στιχουργός, δημοσιογράφος, φωτογράφος, σκηνοθέτης και παραγωγός δίσκων και συναυλιών.
Βασίλης Παίων

Ο Βασίλης Παίων ήταν Έλληνας ποδοσφαιριστής, ο οποίος αγωνιζόταν ως αμυντικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.
Προγκρές Μ1-7

Το Προγκρές Μ1-7 (η NASA το ονόμασε Progress 6 ή 6P) ήταν ρωσικό μη επανδρωμένο διαστημόπλοιο τύπου Προγκρές-Μ1 11F615A55, το οποίο εκτοξεύτηκε το 2001 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο, επιστημονικό εξοπλισμό για την διεξαγωγή έρευνας. Επίσης μετέφερε τον δορυφόρο Kolibri-2000, τον οποίο έθεσε σε τροχιά στις 19 Μαρτίου 2002, μερικές ώρες μετά την αποχώρησή του από τον διαστημικό σταθμό.
Βίκτωρ Νέτας

Ο Βίκτωρ Νέτας (1938-2017) ήταν Έλληνας δημοσιογράφος και συγγραφέας.
CANT Z.1007

Το CANT Z.1007 "Alcione" (ιταλ. "αλκυών") ήταν τρικινητήριο μέσο βομβαρδιστικό το οποίο συγκρότησε μαζί με τα Fiat BR.20 και Savoia-Marchetti SM.79 τον κορμό της δύναμης βομβαρδισμού της Ιταλικής Βασιλικής Αεροπορίας ("Regia Aeronautica") στον Δεύτερο Παγκόσμιο Πόλεμο. Συνολικά κατασκευάστηκαν περίπου 560 μονάδες όλων των εκδόσεων.
Γιάννης Μπαρίτας

Ο Γιάννης Μπαρίτας ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης.
Κωνσταντίνος Αραβαντινός

Ο Κωνσταντίνος Αραβαντινός (1846 - 8 Φεβρουαρίου 1911) ήταν Έλληνας τραπεζίτης, πολιτικός και συγγραφέας.

Γεννήθηκε στα Ιωάννινα και εξελέγη το 1910 βουλευτής Αττικοβοιωτίας (Αττικής αναφέρεται στο μητρώο της Βουλής). Πέθανε στην Αθήνα, όταν ήταν εν ενεργεία βουλευτής, το Φεβρουάριο του 1911.
Ζαχαρίας Βλαχόπουλος

Ο Ζαχαρίας Βλαχόπουλος ήταν Έλληνας ποδοσφαιριστής της προπολεμικής εποχής. Αγωνιζόταν ως επιθετικός στην ομάδα του Άρη Θεσσαλονίκης από το 1922 μέχρι το 1927 και συμμετείχε στον τελικό του ανεπίσημου πρωταθλήματος το 1923 εναντίον του Πειραϊκού Συνδέσμου.
Αλμπιρέο

thumb|200px|Το βελάκι δείχνει τη θέση του Αλμπιρέο στον αστερισμό του Κύκνου
thumb|200px|Ο διπλός αστέρας όπως φαίνεται από μικρό τηλεσκόπιο
Ο Αλμπιρέο ή β Κύκνου είναι ο πέμπτος λαμπρότερος αστέρας του αστερισμού Κύκνος. Αν και έχει λάβει το γράμμα β στο σύστημα μπάγιερ, δεν είναι ο δεύτερος λαμπρότερος αστέρας του αστερισμού. Απέχει περίπου 400 έτη φωτός. Με γυμνό μάτι εμφανίζεται ως απλός αστέρας με φαινόμενο μέγεθος 3,08, αλλά ένα μικρό τηλεσκόπιο αρκεί για να διαχωρίσει τους δύο αστέρες του, τον πορτοκαλί γίγαντα Α (K2II, φαινόμενο μέγεθος 3,18) και ένα γαλάζιο αστέρα φασματικού τύπου Β. Τα δύο αστέρια απέχουν 35". Η χρωματική διαφορά και η μεταξύ τους απόσταση καθιστούν τον Αλμπιρέο ένα από τα καλύτερα αντικείμενα για παρατήρηση με μικρά τηλεσκόπια. Όμως δεν είναι γνωστό αν τα δύο αστέρια περιστρέφονται το ένα γύρω από το άλλο ή αν αποτελούν οπτικό διπλό. Αν ναι, τότε η περίοδος περιφοράς διαρκεί τουλάχιστον 100.000 χρόνια.
Θόδωρος Μπέφας

Ο Θόδωρος Μπέφας ήταν Έλληνας ποδοσφαιριστής. Αγωνιζόταν ως μέσος και έγινε γνωστός με την ομάδα του Άρη Θεσσαλονίκης, παίζοντας στην πρώτη ομάδα από το 1932 μέχρι το 1937, πριν συνεχίσει στην Ρουμανία.
Αχιλλέας Κούππας

Ο Αχιλλέας Κούππας (1852 - 1937) ήταν Έλληνας βιομήχανος.
Θεόφιλος Καρνεμίδης

Ο Θεόφιλος Καρνεμίδης ήταν Έλληνας ποδοσφαιριστής της προπολεμικής εποχής, ο οποίος αγωνιζόταν ως τερματοφύλακας στις ομάδες του Μακεδονικού και του Άρη μέχρι τα μέσα της δεκαετίας του '30.
Πιθανότητα

Πιθανότητα είναι το μέτρο προσδοκίας ότι ένα γεγονός (ή ενδεχόμενο) θα συμβεί. Η πιθανότητα είναι ποσοτικά προσδιορισμένη ως νούμερο ανάμεσα στο 0 και το 1 (όπου το 0 υποδεικνύει το αδύνατο και το 1 το βέβαιο). Όσο μεγαλύτερη η πιθανότητα για ένα γεγονός, με τόσο μεγαλύτερη προσδοκία αναμένουμε ότι το γεγονός αυτό θα συμβεί. Ένα απλό παράδειγμα είναι η ρίψη ενός νομίσματος. Από την στιγμή που τα δύο αποτελέσματα είναι εξίσου πιθανά (ισοπίθανα), η πιθανότητα της 'κορώνας' είναι ίδια με την πιθανότητα των 'γραμμάτων', έτσι η πιθανότητα είναι 1/2 (ή 50%) είτε για 'κόρωνα' είτε για 'γράμματα'. 

Αυτές οι αντιλήψεις έχουνε δώσει μία αξιωματική μαθηματική επισημοποίηση στη θεωρία πιθανοτήτων (δες αξιώματα πιθανότητας), η οποία χρησιμοποιείται ευρέως σε ακαδημαϊκούς κλάδους όπως τα μαθηματικά, τη στατιστική, τα οικονομικά, τα τυχερά παιχνίδια, την επιστήμη (συγκεκριμένα στη φυσική), την τεχνητή νοημοσύνη, την επιστήμη των υπολογιστών και στη φιλοσοφία, για παράδειγμα, εξάγουμε συμπεράσματα για την αναμενόμενη συχνότητα των γεγονότων. Η θεωρία πιθανοτήτων χρησιμοποιείται επίσης για να περιγράψει την υποκειμενική μηχανική και τις ομαλότητες των πολύπλοκων συστημάτων.
Φλόμος

Φλόμος είναι η κοινή ονομασία στα ελληνικά του φυτού που φέρει το επιστημονικό όνομα "Verbascum thapsus" στα Λατινικά (Φλόμος ο θάψος) και ανήκει στην οικογένεια των Σκροφουλαριιδών (Scrophulariaceae). Πρόκειται για βότανο αυτοφυές και αρκετά κοινό σε Ευρώπη, Βόρεια Αφρική και Ασία, ενώ έχει μεταφερθεί και στην Αμερική και την Ωκεανία. Στην Ελλάδα ευδοκιμεί σε όλες τις περιοχές και κατά τόπους είναι γνωστό με διάφορα ονόματα, όπως μελισσαντρό, βερμπάσκο, καλάνθρωπος, γλώσσα, σπλόνος, λαμπάδα του Αγίου Ιωάννη, αγκάθαρος, αλισφακιά, αλεπουκιά, αϊκέρι, ασπίωνας, λέπενο (Αρκαδία).
Τμήμα Πολιτικής Επιστήμης και Διεθνών Σχέσεων

Το Τμήμα Πολιτικής Επιστήμης και Διεθνών Σχέσεων (ΠΕΔιΣ) έχει έδρα την Κόρινθο, και ανήκει στη Σχολή Κοινωνικών και Πολιτικών Επιστημών του Πανεπιστημίου Πελοποννήσου. Ιδρύθηκε με το προεδρικό διάταγμα 118/2003 (ΦΕΚ Α' 102). Οι πρώτοι φοιτητές εισήχθηκαν στο ακαδημαϊκό έτος 2007-2008 οπότε και ξεκίνησε η λειτουργία του τμήματος.
Καγιά Σουλτάν

Η Ισμιχάν Καγιά Σουλτάνα (Οθ. Τούρκικα:كايا سلطان) (Τούρκικα: "İsmihan Kaya Sultan", 1633 - 1659) ήταν κόρη του σουλτάνου Μουράτ Δ΄ της Οθωμανικής Αυτοκρατορίας και της Αϊσέ Σουλτάνας, ανιψία του σουλτάνου Ιμπραήμ Α΄ και εγγονή του σουλτάνου Αχμέτ Α΄ και της Κιοσέμ Σουλτάνας.

Παντρεύτηκε τον πολιτικό Μελέκ Αχμέτ Πασά το 1644 και πέθανε λίγο μετά τον τοκετό, σε ηλικία 26 ετών, λόγω επιπλοκών. Ο φημισμένος Οθωμανός περιηγητής Εβλιγιά Τσελεμπί έχει σημειώσει μια συγκεκριμένη συνάντηση με την Καγιά Σουλτάνα στο Βιβλίο των ταξιδιών του. Ένα ολόκληρο κεφάλαιο του βιβλίου είναι αφιερωμένο στην Καγιά Σουλτάνα, από την εγκυμοσύνη της μέχρι τον θάνατο της.
Βαχάκν Απραχαμιάν

Ο Βαχάκν Απραχαμιάν (καταγράφεται και ως Βαχάκ Αμπραχαμιάν) ήταν Έλληνας αρμενικής καταγωγής ποδοσφαιριστής. Αγωνιζόταν ως αμυντικός και υπήρξε μέλος της ομάδας του Άρη Θεσσαλονίκης που κατέκτησε το πρώτο μεταπολεμικό πρωτάθλημα Ελλάδας.
Γιώργος Χριστοδουλίδης

Ο Γιώργος Χριστοδουλίδης ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, παίζοντας από το 1935 μέχρι το 1940.
Ιουλιανή Ανικία

Η Ιουλιανή Ανικία ("Anicia Juliana", 463 - 528) ήταν Ρωμαία αυτοκρατορική πριγκίπισσα, κόρη του αυτοκράτορα της Δυτικής Ρωμαϊκής αυτοκρατορίας Ολύβριου, της γενιάς των Ανικίων. Γεννήθηκε στην Κωνσταντινούπολη. Η μητέρα της ήταν η Πλακιδία, η νεότερη κόρη του αυτοκράτορα Ουαλεντινιανού Γ΄ και της Λικινίας Ευδοξίας.

Παντρεύτηκε τον Αρεόβινδο ("Flavius Areobindus Dagalaiphus Areobindus") και απέκτησαν πολλά παιδιά, ένα από τα οποία, ο Ολύβρος, έγινε πρόξενος το 491. Με τον σύζυγό της πέρασε τη ζωή της κατά την προ-Ιουστινιανού εποχή, στην Κωνσταντινούπολη, ενώ θεωρούνταν η πιο αριστοκρατική και η πλουσιότερη κάτοικος».

Με σπουδαία γενεαλογία, η Ιουλιανή έμεινε στην ιστορία ως μια από της πρώτες γυναίκες προστάτιδες της τέχνης στην ιστορία.

Οι προ-ρωμαϊκές πολιτικές της απόψεις, όπως τις ενστερνίστηκε σε επιστολή της προς τον πάπα Ορμίσδα (σώζεται στη Βασιλική Βιβλιοθήκη του Εσκοριάλ) αποκαλύπτονται στο χρονικό του Κόμη Μαρκελλίνου, ο οποίος έχει συνδεθεί με τους λογοτεχνικούς κύκλους της. Είναι αβέβαιο αν η Ιουλιανή είχε πολιτικές φιλοδοξίες, αλλά είναι γνωστό ότι ο σύζυγός της αρνήθηκε να πάρει το στέμμα της Αυτοκρατοριας κατά τη διάρκεια των ταραχών του 512. Αν και η Ιουλιανή αντιτάχθηκε σθεναρά στις τάσεις του μονοφυσίτη Αυτοκράτορα Αναστασίου, επέτρεψε στον γιο της Ολύβρο να νυμφευτεί την ανιψιά του Αυτοκράτορα.
Αρχαιολογικό Μουσείο Καβάλας

Το Αρχαιολογικό Μουσείο Καβάλας είναι μουσείο της ομώνυμης πόλης και υπάγεται στην Εφορεία Αρχαιοτήτων Καβάλας - Θάσου. Θεωρείται ένα από τα σημαντικότερα μουσεία της Ελλάδας στο είδος του. Φιλοξενεί αντιπροσωπευτικά ευρήματα από την ευρύτερη περιοχή της Ανατολικής Μακεδονίας και της Θράκης.

Η περιήγησή σας ξεκινά από τη νεολιθική περίοδο με ευρήματα από τον οικισμό Ντικιλί Τας. Το μεγαλύτερο μέρος του μουσείου καταλαμβάνει η μόνιμη έκθεση με τίτλο «Νεάπολις – Χριστούπολις –Καβάλα», με θέμα τη διαχρονική παρουσία της πόλης μέσα από τα μνημεία της.

Σημαντική θέση στο μουσείο κατέχει η αναφορά στη θεά Παρθένο, την πολιούχο θεά της Νεάπολης, και στο ιερό της, το μοναδικό κτίριο της αρχαίας πόλης που γνωρίζουμε. Πρόκειται για μεγαλοπρεπή ιωνικό ναό των αρχών του 5ου π.Χ. αιώνα, κτισμένο με λευκό μάρμαρο από τη Θάσο. Στο μουσείο θα δείτε αρχιτεκτονικά μέλη του ναού, συγκεκριμένα δύο κίονες του στο πραγματικό τους ύψος, το οποίο εντυπωσιάζει! Μεταξύ άλλων, γλυπτά, νομίσματα και μεγάλη συλλογή αγγείων και ειδωλίων, τα οποία ήταν συνήθως αφιερώματα των πιστών προς τη θεά, καθώς και έναν μαρμάρινο μικρογραφικό ναΐσκο, επίσης αφιέρωμα στο ιερό της Παρθένου, ο οποίος πιθανόν απεικονίζει τον παλαιότερο ναό της θεάς.

__ΔΕΣΜΟΣΝΕΑΣΕΝΟΤΗΤΑΣ__
Αρχαιολογικό Μουσείο Κομοτηνής

μικρογραφία|390x390εσ
Το Αρχαιολογικό Μουσείο Κομοτηνής εγκαινιάστηκε το 1976 και εδρεύει στην οδό Συμεωνίδη στην Κομοτηνή, σε ένα κτίριο που σχεδίασε ο αρχιτέκτονας Άρης Κωνσταντινίδης. Καλύπτει ένα σημαντικό φάσμα της ιστορίας της Θράκης, από τη Νεολιθική μέχρι και τη Βυζαντινή περίοδο, παρουσιάζοντας σε χρονολογική σειρά τα ευρύματα από τις σημαντικότερες ανασκαφές που έχουν γίνει στην ευρύτερη περιοχή. Η δεύτερη έκθεσή της με τίτλο «Αρχαία Θράκη και ελληνικός Πολιτισμός» περιορίζεται μονάχα σε εκθέματα από τον 5ο π.Χ. μέχρι τον 2ο μ.Χ. αιώνα.
Πανώλη του Ιουστινιανού

thumb|255x255px|Ένα χαρακτηριστικό στην Πανώλη του Ιουστινιανού ήταν η νέκρωση του χεριού.
Η Πανώλη του Ιουστινιανού (541-542) ήταν μια πανδημία που έπληξε την Ανατολική Ρωμαϊκή Αυτοκρατορία, και ιδιαίτερα την πρωτεύουσα της την Κωνσταντινούπολη, επίσης την αυτοκρατορία των Σασσανιδών, και τις παραθαλάσσιες πόλεις σε όλη την λεκάνη της Μεσόγειου. Ήταν μια από τις μεγαλύτερες πληγές στην ιστορία, αυτή η καταστροφική πανδημία προκάλεσε το θάνατο περίπου 25 εκατομμυρίων ανθρώπων (πρώτο κρούσμα) με 50.000.000 μετά από δύο αιώνες από το πρώτο κρούσμα.
Κώστας Κοφινιώτης

Ο Κώστας Κοφινιώτης (1915 - Αθήνα, 22 Ιουλίου 1987) ήταν Έλληνας στιχουργός. Έγραψε τους στίχους σε πολλά, ερωτικά κυρίως, τραγούδια, όπως τα «Σε μαγικά νησιά», «Ήρθε ο χειμώνας κι ο κοσμάκης τα 'χει χάσει», «Εγώ θα σ'αγαπώ και μη σε νοιάζει», κ.ά.. Επί δεκαπενταετία οργάνωνε συνοικιακά καλλιστεία. 

Ένθερμος οπαδός του Παναθηναϊκού, έγραψε και τους στίχους για τον πρώτο ύμνο του Παναθηναϊκού, το 1948.

Πέθανε από θερμοπληξία κατά τον μεγάλο καύσωνα της Αθήνας, τον Ιούλιο του 1987.
Shaya

H Μαριάννα Χάνσεν ("Marianna Hansen", 17 Φεβρουαρίου 1983) ευρέως γνωστή με το ψευδώνυμο Shaya είναι τραγουδίστρια δανικής και γουιανικής καταγωγής, που δραστηριοποιείται κυρίως στην Ελλάδα. 

Υπήρξε μέλος του γυναικείου συγκροτήματος Hi-5 αλλά πλέον κάνει σόλο καριέρα.
1,3-διβορινίνιο

Το 1,3-βορινίνιο (αγγλικά "borole") είναι οργανική ετεροκυκλική ένωση, που περιέχει άνθρακα, υδρογόνο και βόριο, με μοριακό τύπο C4H4B2. Πιο συγκεκριμένα, το 1,3-διβορινίνιο είναι ένα ετεροκυκλικό οργανικό βοράνιο με εξαμελή δακτύλιο, αποτελούμενο από τέσσερα (4) άτομα άνθρακα, δύο (2) άτομα βορίου και τρεις (3) διπλούς δεσμούς, εναλλάξ. Στα άτομα άνθρακα ενώνονται, επίσης, συνολικά τέσσερα (4) άτομα υδρογόνου. Σύμφωνα με μια άλλη ταξινόμιση, το βορόλιο είναι ένας κυκλικός βοραιθέρας. Μπορεί να θεωρηθεί ότι είναι ένα δομικό ανάλογο με την πυριμιδίνη, από το οποίο μπορεί δομικά να προκύψει με την αντικατάσταση των ατόμων αζώτου από άτομα βορίου. Υπάρχουν τα ισομερή 1,2-διβορινίνιο και 1,4-διβορινίνιο. Εκτός από τις «μητρικές» ενώσεις, ο όρος «βορινίνιο» μπορεί, επίσης, να αναφέρεται και σε μια σειρά «θυγατρικών» ή «υποκατεστημένων» παραγώγων ενώσεων, που περιέχουν έναν (τουλάχιστον) διβορινινικό δακτύλιο, δηλαδή εξαμελή δακτύλιο, με τέσσερα (4) άτομα άνθρακα, δύο (2) άτομα βορίου και τρεις (3) διπλούς δεσμούς, εναλλάξ.
Χάσσε Έκμαν

Ο Χάσσε Έκμαν (, 10 Σεπτεμβρίου 1915 - 15 Φεβρουαρίου 2004) ήταν Σουηδός σκηνοθέτης, ηθοποιός, σεναριογράφος και παραγωγός του κινηματογράφου και της τηλεόρασης. Ήταν γιος του ηθοποιού Γκέστα Έκμαν του πρεσβύτερου και ο πατέρας του ηθοποιού και σκηνοθέτη Γκέστα Έκμαν. Ηθοποιός ήταν και ο γιος του Στέφαν Έκμαν, ενώ ο άλλος γιος του, Μίκαελ Έκμαν, ήταν σκηνοθέτης.
Dornier Do 17

Το Dornier Do 17, στο οποίο τα πληρώματα του απέδωσαν το παρατσούκλι "Fliegender Bleistift", "ιπτάμενο μολύβι", εξαιτίας της πολύ λεπτής ατράκτου του) ήταν γερμανικό δικινητήριο βομβαρδιστικό και αναγνωριστικό αεροσκάφος. Σχεδιάστηκε αρχικά σαν "Schnellbomber", δηλαδή σαν ταχύ βομβαρδιστικό που θεωρητικά θα μπορούσε να αποφύγει τα εχθρικά μαχητικά εξαιτίας της μεγάλης του ταχύτητας. 

Τα Do 17 χρησιμοποιήθηκαν πρώτη φορά σε πολεμικές επιχειρήσεις με την Λεγεώνα του Κόνδορα στον Ισπανικό Εμφύλιο και αποτέλεσαν μαζί με τα Heinkel He 111 και Junkers Ju 88 τον κορμό της δύναμης βομβαρδισμού της "Luftwaffe" στο πρώτο μισό του Δευτέρου Παγκοσμίου Πολέμου. Η απόσυρση ολοκληρώθηκε στα 1941, διότι πλέον η ακτίνα δράσης και το φορτίο βομβών τους ήταν ανεπαρκές. Η παραγωγή του τύπου διεκόπη το 1940, με τους διαθέσιμους πόρους να διατίθενται στο πιο σύγχρονο μέσο βομβαρδιστικό Ju 88. Εξέλιξη του Do 17 ήταν το Dornier Do 215, ενώ από τα 1942 εντάχθηκε σε παραγωγή το ριζικά βελτιωμένο Dornier Do 217.

Πολλά Do 17 αξιοποιήθηκαν σε άλλους ρόλους, όπως αυτόν της εκπαίδευσης πληρωμάτων, ή διατέθηκαν στις αεροπορίες άλλων χωρών του Άξονα.
Μόουζες Ναγκαμούτου

Ο Μόουζες Ναγκαμούτου (Moses Veerasammy Nagamootoo, γενν. στις 30 Νοεμβρίου 1947) είναι πολιτικός και συγγραφέας από τη Γουιάνα, ο οποίος διετέλεσε πρωθυπουργός από το 2015 ως τις 2 Αυγούστου 2020. Ανήκει στην εθνοτική ομάδα των Ταμίλ.
Μεγάλη ρέα

Η Μεγάλη ρέα είναι παλαιόγναθο ατροπιδοφόρο πτηνό της οικογενείας των Ρεϊδών, που απαντά αποκλειστικά στη Νότια Αμερική. Η επιστημονική ονομασία του είδους είναι "Rhea americana" και περιλαμβάνει 5 υποείδη. 
*Η μεγάλη ρέα είναι το μεγαλύτερο από τα 2 αρτίγονα μέλη του γένους "Rhea" της οικογενείας των Ρεϊδών, ατροπιδοφόρων πτηνών που απαντούν στην Νότια Αμερική. Το άλλο μέλος της οικογενείας είναι η μικρή ρέα, η οποία παλαιότερα ανήκε σε διαφορετικό γένος.
Ανθούσα Ρουζού

Η Ανθούσα Παλάσκα, γνωστή ως Ανθούσα Ρουζού ή Ανθούσα Ρουζιού, Anthoussa de Roujoux ( - Αθήνα 27 Δεκεμβρίου 1890 ), μετά το γάμο της με το Γάλλο Αλέξανδρο Ρουζιού, ήταν προσωπικότητα της Ελλάδας του 19ου αιώνα, γνωστή μετά τη χηρεία της για τη θορυβώδη παρουσία της στον εξώστη των συνεδριάσεων της Βουλής και την υποστήριξή της στον πρωθυπουργό Δηλιγιάννη.
Παλτόγκα

Η Παλτόγκα (ρωσ. Палтога) είναι χωριό 295 κατοίκων (2002) στην βορειοδυτική Ρωσία, στην Περιφέρεια Βόλογκντα.
Άγιος Θεόπεμπτος

O ‘Αγιος μάρτυρας Θεόπεμπτος ήταν χριστιανός επίσκοπος στη Νικομήδεια την εποχή του αυτοκράτορα της Ρώμης Διοκλητιανού (284-305 μ.Χ) και υπήρξε ένα από τα πρώτα θύματα των διωγμών του εναντίον των Χριστιανών. Η μνήμη του εορτάζεται στις 5 Ιανουαρίου από την Ελληνική Ορθόδοξη Εκκλησία.

Λέγεται πως ο Άγιος Θεόπεμπτος αρνήθηκε να προσκυνήσει το είδωλο του παγανιστή Θεού Απόλλωνα και ομολόγησε πως ο Χριστός είναι Θεός. Αμέσως συνελήφθη και οδηγήθηκε ενώπιον του αυτοκράτορα και ξεκίνησε σειρά βασανιστηρίων του.

Αρχίκα τον έριξαν σε πυρακτωμένο κλίβανο από τον οποίο βγήκε θαυματουργικά αβλαβής. Βλέποντας το αυτό ο αυτοκράτορας Διοκλητιανός ισχυρίστηκε πως το θαύμα ήταν εξαιτίας μαγείας και διέταξε να του στερήσουν νερό και φαγητό για 22 ημέρες. Ωστόσο και πάλι εκ θαύματος παρέμεινε ζωντανός και υγιής.

Εν συνεχεία ο Διοκλητιανός κάλεσε τον γνωστό μάγο Θεωνά να δηλητηριάσει τον Άγιο Θεόπεμπτο, ωστόσο παρόλες τις προσπάθειες του απέτυχε, γεγονός που οδήγησε τον μάγο Θεωνά να ασπαστεί τον Χριστιανισμό.

Τοποθετήθηκαν και οι δύο στην φυλακή όπου ο Άγιος θεόπεμπτος βάφτισε τον Θεωνά και του έκανε διδαχή στον Χριστιανισμό.

Κατα την τελευταία αποτυχημένη προσπάθεια του αυτοκράτορα Διοκλητιανού να αλλάξει την πίστη του Αγίου Θεόπεμπτου, τον αποκεφάλισε και έθαψε τον Θεωνά ζωντανό σε ένα βαθύ λάκο που σκεπάστηκε με χώμα.
Δημοσθένης Χατζηνικολάου

Ο Δημοσθένης Χατζηνικολάου ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης, στο δεύτερο μισό της δεκαετίας του '30.
Οδαίναθος

Ο Οδαίναθος (Λούκιος Σεπτίμιος Οδαίναθος, λατινικά: Lucius Septimius Odaenathus, αραμαϊκά: ܐܕܝܢܬ (Oḏainaṯ), αραβικά: أذينة (Udhaynah), εκλατινισμένη μεταφορά του συριακού Odainath (Ονταϊνάθ)) ήταν ο ηγεμόνας της Παλμύρας της Συρίας και αργότερα της βραχύβιας Παλμυρηνής Αυτοκρατορίας, κατά το δεύτερο μισό του 3ου αιώνα, ο οποίος πέτυχε να ανακτήσει την ρωμαϊκή Ανατολή από τους Πέρσες και να την επανεντάξει στη Ρωμαϊκή Αυτοκρατορία.
Μιχάλης Κολωνιάρης

Ο Μιχάλης Κολωνιάρης είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης και υπήρξε βασικό μέλος της όταν κατέκτησε τον τίτλο του πρωταθλητή Ελλάδος το 1946.
Αλοΐσιος Χίτλερ

Ο Αλοΐσιος Χίτλερ (Γερμανικά: "Alois Hitler", πραγματικό όνομα Αλοΐσιος Σίκλγκρουμπερ, 7 Ιουνίου 1837 - 3 Ιανουαρίου 1903) ήταν πατέρας του Αδόλφου Χίτλερ (1889-1945) και σύζυγος της Κλάρα Χίτλερ.